title: Directiva 1999/8/CE a Comisiei din 18 februarie 1999 de modificare a Directivei 66/402/CEE a Consiliului privind comercializarea semințelor de cereale

text:
               03/Volumul 26

               RO

               Jurnalul Ofícial al Uniunii Europene

               250

         31999L0008

               L 050/26

               JURNALUL OFÍCIAL AL UNIUNII EUROPENE

      DIRECTIVA 1999/8/CE A COMISIEI

   din 18 februarie 1999
   de modificare a Directivei 66/402/CEE a Consiliului privind comercializarea semințelor de cereale
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (1), astfel cum a fost modificată ultima dată prin Directiva 98/96/CE a Consiliului (2), în special articolul 21a,
   întrucât, în cazul semințelor de triticală destinate comercializării pe propriul lor teritoriu, statele membre pot să reducă la 80 % facultatea germinativă minimă prevăzută în anexa II;
   întrucât, începând cu data de 1 februarie 2000, nu se mai acordă o asemenea posibilitate, în conformitate cu directiva menționată anterior;
   întrucât, conform cunoștințelor științifice și tehnice actuale, semințele de triticală cu o facultate germinativă egală cu cea prevăzută în anexa II sunt greu de produs în unele regiuni ale Comunității;
   întrucât, în lumina dezvoltării cunoștințelor științifice și tehnice, este necesară reducerea facultății germinative minime la 80 % din semințele pure;
   întrucât măsurile prevăzute în prezenta directivă sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   La anexa II, partea a 2-a la Directiva 66/402/CEE, litera (A) se modifică după cum urmează. În cazul triticalei, cifrele „85” din coloana 2 se înlocuiesc cu „80”.
   Articolul 2
   (1)   Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la data de 1 februarie 2000 cel târziu. Statele membre informează imediat Comisia cu privire la aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă se adresează statelor membre.

      Adoptată la Bruxelles, 18 februarie 1999.

            Pentru Comisie

         Franz FISCHLER

            Membru al Comisiei

      (1)  JO 125, 11.7.1966, p. 2039/66.

      (2)  JO L 25, 1.2.1999, p. 27.


title: Directiva 94/53/CE a Comisiei din 15 noiembrie 1994 de modificare a articolului 2 din Directiva 93/91/CEE a Comisiei de adaptare la progresul tehnic a Directivei 78/316/CEE a Consiliului de apropiere a legislațiilor statelor membre privind amenajarea interioară a autovehiculelor (identificarea comenzilor, a martorilor și a indicatoarelor)

text:
               13/Volumul 14

               RO

               Jurnalul Ofícial al Uniunii Europene

               209

         31994L0053

               L 299/26

               JURNALUL OFÍCIAL AL UNIUNII EUROPENE

      DIRECTIVA 94/53/CE A COMISIEI

   din 15 noiembrie 1994
   de modificare a articolului 2 din Directiva 93/91/CEE a Comisiei de adaptare la progresul tehnic a Directivei 78/316/CEE a Consiliului de apropiere a legislațiilor statelor membre privind amenajarea interioară a autovehiculelor (identificarea comenzilor, a martorilor și a indicatoarelor)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (1), astfel cum a fost modificată ultima dată prin Directiva 93/81/CEE a Comisiei (2) și, în special, articolul 13 alineatul (2) al celei dintâi,
   având în vedere Directiva 78/316/CEE a Consiliului din 21 decembrie 1977 privind apropierea legislațiilor statelor membre referitoare la amenajarea interioară a autovehiculelor (identificarea comenzilor, a martorilor și a indicatoarelor) (3), astfel cum a fost modificată ultima dată prin Directiva 93/91/CEE a Comisiei (4) și, în special, articolul 4 al celei dintâi,
   întrucât nu este esențial ca vehiculele deja omologate în conformitate cu dispozițiile Directivei 78/316/CEE să fie modificate pentru a se conforma dispozițiilor Directivei 93/91/CEE;
   întrucât, cu toate acestea, trebuie să se asigure o asemenea conformitate pentru noile tipuri de vehicule pentru care omologarea CE de tip privind identificarea comenzilor, martorii și indicatoarele este obligatorie începând cu 1 octombrie 1995;
   întrucât dispozițiile prezentei directive sunt conforme cu avizul Comitetului pentru adaptarea la progresul tehnic instituit prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   La articolului 2 alineatul (2) din Directiva 93/91/CEE, a treia liniuță se elimină, precum și cuvântul „și” de la sfârșitul celei de-a doua liniuțe și virgula de la sfârșitul primei liniuțe, care se înlocuiește cu cuvântul „și”.
   Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive înainte de 31 martie 1995. Statele membre informează de îndată Comisia cu privire la aceasta.
   (2)   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (3)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

      Adoptată la Bruxelles, 15 noiembrie 1994.

            Pentru Comisie

         Martin BANGEMANN

            Membru al Comisiei

      (1)  JO L 42, 23.2.1970, p. 1.

      (2)  JO L 264, 23.10.1993, p. 49.

      (3)  JO L 81, 28.3.1978, p. 3.

      (4)  JO L 284, 19.11.1993, p. 25.


title: Directiva 2007/15/CE a Comisiei din 14 martie 2007 de modificare, în scopul adaptării sale la progresul tehnic, a anexei I la Directiva 74/483/CEE a Consiliului referitoare la proeminențele exterioare ale autovehiculelor (Text cu relevanță pentru SEE )

text:
               15.3.2007

               RO

               Jurnalul Oficial al Uniunii Europene

               L 75/21

      DIRECTIVA 2007/15/CE A COMISIEI

   din 14 martie 2007
   de modificare, în scopul adaptării sale la progresul tehnic, a anexei I la Directiva 74/483/CEE a Consiliului referitoare la proeminențele exterioare ale autovehiculelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (1), în special articolul 13 alineatul (2),
   având în vedere Directiva 74/483/CEE a Consiliului din 17 septembrie 1974 privind apropierea legislațiilor statelor membre referitoare la proeminențele exterioare ale autovehiculelor (2), în special articolul 5,
   întrucât:

               (1)

               Directiva 74/483/CEE este una dintre directivele speciale cu privire la procedura CE de omologare prevăzută de Directiva 70/156/CEE. Dispozițiile Directivei 70/156/CEE privind sistemele, componentele și unitățile tehnice separate pentru vehicule se aplică, prin urmare, Directivei 74/483/CEE.

               (2)

               Pentru a lua în considerare progresul tehnic și pentru a clarifica specificațiile tehnice, este adecvat să se modifice dispozițiile cu privire la barele de protecție ale vehiculelor.

               (3)

               Anexa IV partea II la Directiva 70/156/CEE furnizează o enumerare a regulamentelor Comisiei Economice pentru Europa a Organizației Națiunilor Unite (ONU/CEE) care pot fi acceptate ca alternative la directivele de omologare. Este deci necesar, cu ocazia adaptării anexei I la Directiva 74/483/CEE la progresul tehnic, să se alinieze reglementările acestei directive cu Regulamentul nr. 26 echivalent al ONU/CEE.

               (4)

               Prin urmare, este necesară modificarea corespunzătoare a Directivei 74/483/CEE.

               (5)

               Măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic instituit în temeiul articolului 13 alineatul (1) din Directiva 70/156/CEE,

         ADOPTĂ PREZENTA DIRECTIVĂ:
   Articolul 1
   Anexa I la Directiva 74/483/CEE se modifică în conformitate cu anexa la prezenta directivă.
   Articolul 2
   Începând cu 4 aprilie 2009, un stat membru, pentru motive referitoare la proeminențele exterioare, refuză să acorde omologarea CE sau omologarea națională pentru un tip de vehicule, dacă dispozițiile prevăzute de Directiva 74/483/CEE, astfel cum a fost modificată prin prezenta directivă, nu sunt respectate.
   Articolul 3
   (1)   Statele membre adoptă și publică actele cu putere de lege și actele administrative necesare pentru a se conforma prezentei directive înainte de 4 aprilie 2008. Statele membre comunică neîntârziat Comisiei textele acestor dispoziții, precum și un tabel de corespondență între aceste dispoziții și prezenta directivă.
   Statele membre aplică dispozițiile respective începând cu 5 aprilie 2008.
   În cazul în care statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 14 martie 2007.

            Pentru Comisie

         Günter VERHEUGEN

            Vicepreședinte

      (1)  JO L 42, 23.2.1970, p. 1. Directivă, astfel cum a fost modificată ultima dată prin Directiva 2006/40/CE a Parlamentului European și a Consiliului (JO L 161, 14.6.2006, p. 12).

      (2)  JO L 266, 2.10.1974, p. 4. Directivă, astfel cum a fost modificată ultima dată prin Actul de aderare din 2003.

      ANEXĂ
      Punctul 6.5.2 din anexa I la Directiva 74/483/CEE se înlocuiește cu următorul text:

                     „6.5.2.

                     Dacă linia barei de protecție, din față sau din spate, corespunzătoare conturului exterior al vehiculului, în proiecție verticală, se află pe o suprafață rigidă, această suprafață trebuie să aibă o rază minimă de curbură de 5 mm pentru toate punctele situate între linia de contur și liniile situate deasupra și dedesubtul liniei de contur, care sunt semnele punctelor situate la 20 mm în interiorul acesteia în orice punct, măsurate ca normale în funcție de această linie de contur. O suprafață cu o rază minimă de curbură de 2,5 mm trebuie să se aplice tuturor celorlalte zone ale barelor de protecție.
                     Prezenta dispoziție se aplică părții din bara de protecție situată între punctele tangente de contact ale liniei de contur cu două plane verticale, care formează fiecare un unghi de 15 grade cu planul de simetrie longitudinal vertical al vehiculului (a se vedea figura 1).